4.pielikums

Projektu iesniegumu atlases nolikumam

**Projektu iesniegumu vērtēšanas kritēriju piemērošanas metodika1**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9.2. Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem |
| Specifiskā atbalsta mērķa numurs un nosaukums | 9.2.6. Uzlabot ārstniecības un ārstniecības atbalsta personāla kvalifikāciju |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Veselības ministrija |

**Vispārīgie nosacījumi projektu iesniegumu vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projektu iesniegumu vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projektu iesniegumu vērtēšanas kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
   1. Specifiskā atbalsta mērķa 9.2.6. Uzlabot ārstniecības un ārstniecības atbalsta personāla kvalifikāciju (turpmāk – 9.2.6.SAM) īstenošanas nosacījumi Ministru kabineta 2016.gada 8.novembra noteikumi Nr. 718 „Darbības programmas "Izaugsme un nodarbinātība" 9.2.6. specifiskā atbalsta mērķa „Uzlabot ārstniecības un ārstniecības atbalsta personāla kvalifikāciju” īstenošanas noteikumi” (turpmāk – MK noteikumi par specifiskā atbalsta mērķa īstenošanu)”;
   2. Darbības programma “Izaugsme un nodarbinātība” un darbības programmas papildinājums;
   3. SAM projektu iesniegumu atlases nolikums.

\_\_\_\_\_\_\_\_\_\_\_\_

1 Projektu iesniegumu vērtēšanas kritēriju piemērošanas metodika ir informatīvi skaidrojošs materiāls

|  |  |  |  |
| --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  **(P)** | **Skaidrojums atbilstības noteikšanai** |
| 1.1. | Projekta iesniedzējs atbilst MK noteikumos par specifiskā atbalsta mērķa īstenošanu projekta iesniedzējam izvirzītajām prasībām. | P | **Vērtējums ir „Jā”**, ja projekta iesniedzējs atbilst MK noteikumos par specifiskā atbalsta mērķa īstenošanu 12.punktā noteiktajam projekta iesniedzējam (Veselības ministrija).  Ja projekta iesniedzējs neatbilst MK noteikumos par specifiskā atbalsta mērķa īstenošanu noteiktajām prasībām, **vērtējums ir „Jā, ar nosacījumu”**, projekta iesniedzējam izvirza nosacījumu precizēt projekta iesnieguma veidlapā informāciju, nodrošinot projekta iesniedzēja atbilstību MK noteikumos par specifiskā atbalsta mērķa īstenošanu noteiktajam projekta iesniedzējam. |
| 1.2. | Projekta iesnieguma veidlapa ir aizpildīta datorrakstā. | P | **Vērtējums ir „Jā”**, ja projekta iesnieguma veidlapa un tās pielikumi ir aizpildīti datorrakstā.  Ja projekta iesnieguma veidlapa nav aizpildīta datorrakstā, **vērtējums ir „Jā, ar nosacījumu”**, izvirza nosacījumu projekta iesnieguma veidlapu vai kādu tās daļu iesniegt datorrakstā. |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā (2.1. un 2.2.punktos) raksturotā projekta ieviešanai nepieciešamā vadības, īstenošanas un finanšu kapacitāte ir pietiekama.  Vadības un īstenošanas kapacitāte ir pietiekama, ja:   * Projekta iesnieguma 2.1.punktā sniegta informācija par projekta vadībai un īstenošanai nepieciešamajiem speciālistiem, t.i., to ieņemamais amats projektā; * speciālistu pienākumiem projekta vadībā un īstenošanā, sadalījumā pa galvenajām funkcijām un skaidru funkciju saturisko atšķirību starp speciālistiem, speciālistiem plānoto noslodzi projekta ietvaros; * speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās; * projekta iesnieguma 2.2.punktā aprakstīts projekta administrēšanas un vadības process, kas nodrošina kvalitatīvu un caurspīdīgu projekta darbību plānošanu, ieviešanu un rezultātu sasniegšanu, tai skaitā aprakstīts, ka atbilstoši MK noteikumos par specifiskā atbalsta mērķa īstenošanu 27.punktā noteiktajam Veselības ministrija izveidos Cilvēkresursu apmācību konsultatīvo darba grupu. * projekta iesnieguma 2.1.punktā norādītās prasības vadības un īstenošanas personālam ir pietiekamas projekta iesnieguma 2.2.punktā aprakstītā administrēšanas un vadības procesa nodrošināšanai; * 2.1.punktā sniegta informācija par projekta vadībai un īstenošanai nepieciešamo materiāltehnisko nodrošinājumu, norādot, kas ir projekta iesniedzēja rīcībā un ko plānots iegādāties vai nomāt projekta ietvaros, pamatojot, ka materiāltehniskais nodrošinājums ir pietiekams projekta iesnieguma 2.2.punktā aprakstītā projekta vadības un īstenošanas procesa nodrošināšanai.   Finanšu kapacitāte ir pietiekama, ja projekta iesnieguma 2.un 3.pielikumā norādīto aktivitāšu īstenošanai nepieciešamais finansējums nepārsniedz MK noteikumos par specifiskā atbalsta mērķa īstenošanu 9.punktā noteikto maksimālo 9.2.6.SAM pieejamo kopējo attiecināmo finansējumu, kas ir 22 765 950 *euro.*  Ja projekta iesniegums neatbilst kādai no iepriekš minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt projekta iesniegumu. |
| 1.4. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P | **Vērtējums ir „Jā”**, ja projekta iesniedzējam projekta iesnieguma iesniegšanas dienā nav nodokļu parādu, kas kopsummā pārsniedz 150 *euro*.  Kritērija vērtēšanā izmanto Valsts ieņēmumu dienesta (turpmāk – VID) administrēto nodokļu un nodevu parādnieku datu bāzi (<http://www6.vid.gov.lv/VID_PDB/NPAR>).  Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākais pēc projekta iesnieguma iesniegšanas.  Projekta iesnieguma vērtēšanas veidlapā norāda pārbaudes datumu, ja ir, nodokļa parāda summu.  Ja projekta iesniedzējam projekta iesnieguma iesniegšanas dienā ir nodokļu parādi, kas kopsummā pārsniedz 150 *euro,* **vērtējums ir „Jā, ar nosacījumu”**, izvirza nosacījumu veikt nodokļu parādu nomaksu. |
| 1.5. | Projekta iesnieguma oriģinālam ir dokumenta juridiskais spēks: | P | Ja projekta iesniegums neatbilst kādai no attiecīgajā kritērijā noteiktajām prasībām, vērtējums ir **„Jā, ar nosacījumu”**, izvirza atbilstošu nosacījumu:   * projekta iesniegumu parakstīt ar elektronisko parakstu un/vai apliecināt ar laika zīmogu, un/vai pievienot atbilstošu pilnvarojumu; vai noformēt projekta iesniegumu atbilstoši normatīvajiem aktiem, kas nosaka dokumentu izstrādāšanas un noformēšanas prasības un/vai pievienot atbilstošu pilnvarojumu, un/vai parakstīt projekta iesnieguma 8.sadaļu “Apliecinājums”. |
| 1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja attiecināms); | 1.5.1.apakškritērijā **vērtējums ir „Jā”**, ja:   * projekta iesniegums ir iesniegts elektroniska dokumenta formātā un kopā kā viena datne ir parakstīts ar drošu elektronisko parakstu un apliecināts ar laika zīmogu; * projekta iesniegumu ir parakstījusi projekta iesniedzēja atbildīgā amatpersona, kurai ir paraksta tiesības (paraksta tiesīgās personas datus pārbauda projekta iesniedzēja tīmekļa vietnē); * projekta iesniegumam ir pievienots atbilstošs projekta iesniedzēja atbildīgās amatpersonas parakstīts pilnvarojums (pilnvara, iekšējs normatīvs akts), ja projekta iesniegumu paraksta cita persona.   Kritērija vērtēšanā elektroniskā paraksta (identitātes un derīguma) pārbaudei izmanto tīmekļa vietni <https://www.eparaksts.lv/lv/palidziba/parbaudit-edokumentu/>.  1.5.2.apakškritērijā **vērtējums ir „Jā”**, ja:   * projekta iesniegums ir iesniegts papīra formā un ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības; * projekta iesnieguma 8.sadaļu „Apliecinājums” ir parakstījusi projekta iesniedzēja atbildīgā amatpersona (paraksta tiesīgās personas datus pārbauda projekta iesniedzēja tīmekļa vietnē); * projekta iesniegumam ir pievienots atbilstošs projekta iesniedzēja atbildīgās amatpersonas parakstīts pilnvarojums (pilnvara, iekšējs normatīvs akts u.c.), ja projekta iesniegumu paraksta cita persona. |
| 1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, pievienojot attiecīgu pilnvarojumu (ja attiecināms); |
| 1.5.3. tas ir iesniegts Kohēzijas politikas fondu vadības informācijas sistēmā 2014.-2020.gadam |  | 1.5.3.kritērija vērtējums ir „Jā” , ja projekts ir iesniegts Kohēzijas politikas fondu vadības informācijas sistēmā 2014.-2020.gadam (https://ep.esfondi.lv). |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P | **Vērtējums ir „Jā”**, ja:   * projekta iesnieguma veidlapa ir pilnībā aizpildīta atbilstoši Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajai prasībām un saskaņā ar projektu iesniegumu atlases nolikumam pievienoto veidlapu; * projekta iesniegumam ir pievienoti visi nepieciešamie pielikumi, kas noteikti projektu iesniegumu atlases nolikumā: * 1.pielikums “Projekta īstenošanas laika grafiks”; * 2.pielikums “Finansēšanas plāns”; * 3.pielikums “Projekta budžeta kopsavilkums”. * projekta iesniegums ir sagatavots latviešu valodā; * ja kāda no projekta iesnieguma sadaļām vai kāds no projekta iesnieguma pielikumiem ir citā valodā, ir pievienots tulkojums latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā (ir pievienots tulkojuma notariāls apliecinājums vai zvērināta tulkotāja apliecinājums, vai tulkotāja apliecinājums).   Ja projekta iesniegums neatbilst kādai no noteiktajām prasībām, **vērtējums ir „Jā, ar nosacījumu”**, izvirza atbilstošu nosacījumu trūkumu novēršanai. |
| 1.7. | Projekta iesnieguma finanšu dati ir norādīti *euro*. | P | **Vērtējums ir „Jā”**, ja projekta iesniegumā finanšu dati ir norādīti *euro*.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu finanšu datus norādīt *euro.* |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteikts Ministru kabineta 2014.gada 16.decembra noteikumu Nr.784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā 1.pielikumā. | P | **Vērtējums ir „Jā”**, ja projekta iesniegumā (2. un 3.pielikumā):   * finanšu aprēķins ir aritmētiski precīzs; * finanšu aprēķins ir izstrādāts atbilstoši projekta iesnieguma veidlapas prasībām, t.i., visās ailēs ir norādīta prasītā informācija (vienas vienības izmaksu pielietojums, daudzums, mērvienības, projekta darbības numurs, izmaksu veids, izmaksu pozīciju summas, PVN). Ja kāda no ailēm nav attiecināma uz projekta iesnieguma veidlapu, ailē ir norādīts simbols „0” vai „-”; * finanšu aprēķins norādīts ar diviem cipariem aiz komata; * ir nodrošināta savstarpēja finansējuma apmēra atbilstība projekta iesnieguma 2. un 3.pielikumā.   Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda pieļaujamajam apmēram. | P | **Vērtējums ir „Jā”**, ja projekta iesniegumā (2. pielikums) norādītais Eiropas Sociāla fonda finansējuma apmērs nepārsniedz MK noteikumos par specifiskā atbalsta mērķa īstenošanu projektam pieejamo finansējuma apmēru 19 351 057 *euro*. Vērtējot kritēriju vienlaikus pārliecinās, ka projekta valsts budžeta finansējums nepārsniedz   3 414 893 *euro*.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa īstenošanu noteikto ES fonda maksimālo atbalsta intensitāti. | P | **Vērtējums ir „Jā”**, ja projekta iesniegumā (2. pielikums) norādītā Eiropas Sociāla fonda atbalsta intensitāte nepārsniedz MK noteikumos par specifiskā atbalsta mērķa īstenošanu noteikto – 85 procenti no projekta kopējā attiecināmā finansējuma.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu veikt atbilstošu precizējumu, paredzot, ka Eiropas Sociāla fonda atbalsta intensitāte nepārsniedz 85 procentus no projekta kopējā attiecināmā finansējuma*.* |
| 1.11. | Projekta iesniegumā iekļautās kopējās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu,  1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai),  1.11.3. nodrošina projektā izvirzītā mērķa un rādītāju sasniegšanu. | P | **Vērtējums ir „Jā”**, ja:   * projekta iesniegumā (3.pielikumā) norādītās plānotās izmaksas saturiski atbilst MK noteikumos par specifiskā atbalsta mērķa īstenošanu 14.punktā noteiktajām atbalstāmajām darbībām un iekļautās izmaksu pozīcijas ir sadalītas apakšpozīcijās un izmaksu vienībās (ja to ir iespējams izdarīt) atbilstoši MK noteikumu par specifiskā atbalsta mērķa īstenošanu 16.-24.punktā norādītajām attiecināmo izmaksu pozīcijām; * projekta iesniegumā (3.pielikumā) plānoto izmaksu apjoms nepārsniedz MK noteikumos par specifiskā atbalsta mērķa īstenošanu noteiktos izmaksu ierobežojumus gan procentuāli, gan uz vienu vienību, tai skaitā:   + atbalstāmās darbības „projekta vadība un projekta īstenošanas nodrošināšana” izmaksas nepārsniedz 6% no noteiktā kopējā 9.2.6.SAM pieejamā finansējuma;   + atbalstāmās darbības „sociālajā jomā strādājošo speciālistu apmācības” izmaksas nepārsniedz 3% no noteiktā kopējā 9.2.6.SAM pieejamā finansējuma.   Papildus:   * 1.11.1.apakškritērija gadījumā, ja projekta iesniegumā (3.pielikumā) plānotās izmaksas ir saistītas ar projekta īstenošanu (t.i., bez tām nav iespējams īstenot konkrēto projekta darbību), to raksturo projekta darbību apraksts gan attiecībā uz mērķa grupas iesaisti projektā, gan arī projekta īstenošanas un administrēšanas personāla darbības, kas nepieciešamas, lai nodrošinātu projekta īstenošanu; * 1.11.2.apakškritērija gadījumā, ja projekta iesniegumā (3.pielikumā) iekļautās izmaksu pozīcijas ir nepieciešamas projekta īstenošanai un to nepieciešamību pamato mērķa grupas vajadzības (1.2., 1.3., 1.4.punktu apraksti), projekta darbības un to ietvaros sasniedzamie rezultāti (1.1., 1.5., 1.6.punktu apraksti), projektā sasniedzamie uzraudzības rādītāji (1.6.punkta apraksts), projekta īstenošanas kapacitāte (2.1.punkta apraksts), projekta laika plānojums (1.pielikuma informācija), publicitāte (5.sadaļas apraksts); * 1.11.3.apakškritērija gadījumā, ja projekta iesniegumā (3.pielikumā) plānotās izmaksas nodrošina projektā izvirzītā mērķa, rezultātu un uzraudzības rādītāju sasniegšanu (t.i., bez tām nav iespējams sasniegt projekta mērķi, rezultātu un izvirzītos rādītājus).   Ja projekta iesniegumā sniegtā informācija liecina, ka projektā plānotās izmaksas un darbības pilnībā neatbilst MK noteikumos noteiktajiem nosacījumiem, tās nav saistītas ar projekta īstenošanu, vai nav nepieciešamas projekta īstenošanai, kā arī nenodrošina projekta mērķa un rādītāju sasniegšanu, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.12. | Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam projekta īstenošanas periodam. | P | **Vērtējums ir „Jā”**, ja:   * izmaksas ir attiecināmas, ja tās radušās pēc tam, kad ir apstiprināts politikas plānošanas dokuments veselības nozares attīstības jomā un noslēgta vienošanās par projekta īstenošanu. Izmaksas par Cilvēkresursu apmācību plāna un apmācību kvalitātes novērtēšanas, apmeklējuma uzskaites un eksaminācijas kārtības izstrādi ir attiecināmas, ja tās radušās no MK noteikumu par specifiskā atbalsta mērķa īstenošanu spēkā stāšanās dienas, t.i.11.11.2016. * projekta īstenošanas termiņš (tajā skaitā finansējums sadalījumā pa gadiem) saskaņā ar projekta iesniegumu (2.3.punkts, 1. un 2.pielikums) nepārsniedz MK noteikumos par specifiskā atbalsta mērķa īstenošanu noteikto. * projekta iesnieguma 1.pielikumā “Projekta īstenošanas laika grafiks” katrai projekta darbībai (tajā skaitā projekta vadības, informācijas un publicitātes pasākumiem) ir norādīts īstenošanas ilgums pa ceturkšņiem, kopējais ieviešanas laiks atbilst projekta iesnieguma 2.3.punktā norādītajam kopējam projekta īstenošanas ilgumam; * projekta iesnieguma 2. un 3.pielikumā plānotais finansējums gan finanšu sadalījumā pa gadiem, gan izmaksu pozīciju plānojumā atbilst 1.pielikumā norādītajam.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu atbilstoši precizēt projekta īstenošanas ilgumu, darbību plānojumu pa ceturkšņiem vai finansējuma plānojumu pa gadiem vai izmaksu pozīcijām, nodrošināt saskaņotu informāciju saistītajās projekta iesnieguma sadaļās. |
| 1.13. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim | P | **Vērtējums ir „Jā”**, ja projekta iesnieguma 1.2.punktā un arī pārējā projekta iesniegumā minētā informācija par projekta mērķi, kā arī projektā plānotajām darbībām liecina, ka tas ir vērsts uz MK noteikumos par specifiskā atbalsta mērķa īstenošanu noteikto 9.2.6.SAM un pasākuma mērķa sasniegšanu (uzlabot ārstniecības un ārstniecības atbalsta personāla kvalifikāciju).  Ja projekta iesniegumā norādītais projekta mērķis neatbilst MK noteikumos par specifiskā atbalsta mērķa īstenošanu noteiktam 9.2.6.SAM mērķim, **vērtējums ir „Jā, ar nosacījumu”**, izvirza nosacījumu precizēt projekta mērķi, projektā plānotās darbības, lai tie būtu vērsti uz MK noteikumos par specifiskā atbalsta mērķa īstenošanu noteikto 9.2.6.SAM mērķa sasniegšanu. |
| 1.14. | Projekta iesniegumā plānotie sasniedzamie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu. | P | **Vērtējums ir „Jā”**, ja:   * projekta iesnieguma 1.5.punktā katrai projekta darbībai ir norādīts pamatots (skaidri izriet no attiecīgās projekta darbības), precīzi definēts un izmērāms rezultāts, kas katras projekta darbības rezultātā tiks sasniegts; * projekta iesnieguma 1.6.punktā ir norādīti pamatoti (skaidri izriet no projekta darbībām), precīzi definēti un izmērāmi projekta uzraudzības rādītāji. Tiem ir noteikta sasniedzamā mērvienība un skaitliskā vērtība gan projekta starpposmā, gan arī gala vērtība projekta īstenošanas beigās. Minētie projekta uzraudzības rādītāji sekmē MK noteikumos par specifiskā atbalsta mērķa īstenošanu noteikto uzraudzības rādītāju sasniegšanu. * projekta iesnieguma veidlapas 2.pielikumā norādītais projekta finansējuma plānojums pa gadiem nodrošina tādu finanšu plūsmu (maksājumu pieprasījumus), ka līdz 2017.gada 31.decembrim ir iesniegti maksājumu pieprasījumi 6 724 711 euro apmērā. Ja projektā plānotā finanšu plūsma līdz 2017.gada beigām nesasniedz noteiktā finanšu rādītāja apmēru, tad atbilstību kritērijam pārbauda pēc šāda algoritma: n1 + (n2 x 50%) ≥ (finanšu rādītājs euro), kurā n1 = projekta finansējums 2017.gadā un n2 = projekta finansējums 2018.gada pirmajos sešos mēnešos.”   Ja projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu:   * precizēt projekta iesnieguma 1.5.punktu, katrai projekta darbībai norādot pamatotu, precīzi definētu vai izmērāmu rezultātu; * precizēt projekta iesnieguma 1.6.punktu norādot pamatotus, precīzi definētus un izmērāmus uzraudzības rādītājus. |
| 1.15. | Projekta iesniegumā plānotās projekta darbības:  1.15.1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām; | P | 1.15.1.apakškritērijā **vērtējums ir „Jā”**, ja projekta iesniegumā 1.5.punktā norādītie projekta darbību apraksti atbilst MK noteikumos par specifiskā atbalsta mērķa īstenošanu noteiktajiem šo darbību ieviešanas nosacījumiem (skatīt 1.11.kritēriju), tai skaitā:   * atbilstoši MK noteikumu par specifiskā atbalsta mērķa īstenošanu 11.apakšpunktā un 29.punktā minētajam izstrādā Cilvēkresursu apmācību plānu; * atbilstoši MK noteikumu par specifiskā atbalsta mērķa īstenošanu 30.punktam projekta iesniedzējs atbalstāmās darbības plāno un īsteno atbilstoši šo noteikumu 29.punktā minētajam Cilvēkresursu apmācību plānam.   Projekta iesniegumā (1.1. un 1.5.punktos, 1.pielikumā) norādītās plānotās darbības atbilst MK noteikumos par specifiskā atbalsta mērķa īstenošanu noteiktajām atbalstāmajās darbībām, tai skaitā:   * + projekta vadības un īstenošanas nodrošināšana (MK noteikumu par specifiskā atbalsta mērķa īstenošanu 14.1.apakšpunkts);   + ārstniecības un ārstniecības atbalsta personāla un farmaceitiskās aprūpes pakalpojumu sniedzēju apmācības (MK noteikumu par specifiskā atbalsta mērķa īstenošanu 14.2.apakšpunkts);   + sociālajā jomā strādājošo speciālistu apmācības (MK noteikumu par specifiskā atbalsta mērķa īstenošanu 14.3.apakšpunkts);   + informācijas un publicitātes pasākumu nodrošināšana (MK noteikumu par specifiskā atbalsta mērķa īstenošanu 14.4.apakšpunkts).   Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu precizēt projekta iesnieguma 1.5.punktu, nodrošinot projekta darbību un to aprakstu atbilstību MK noteikumos par specifiskā atbalsta mērķa īstenošanu noteiktajām atbalstāmajām darbībām; |
| 1.15.2. ir precīzi definētas un pamatotas, un tās risina projektā definētās problēmas. | 1.15.2.apakškritērijā **vērtējums ir „Jā”**, ja projekta iesnieguma 1.5.punktā:   * projekta darbības ir precīzi definētas, t.i., no darbību nosaukumiem var spriest par to saturu, plānotais darbību īstenošanas ilgums ir samērīgs un atbilstošs; * projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotā rīcība; * projekta darbības ir vērstas uz projekta iesnieguma 1.3.punktā aprakstīto problēmu risinājumu.   Ja projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, izvirza atbilstošu nosacījumu precizēt projekta darbības vai to aprakstu, tādejādi nodrošinot, ka tās tieši sekmē projekta mērķa, rezultātu vai rādītāju sasniegšanu vai tās ir vērstas uz projekta iesnieguma 1.3.punktā aprakstīto problēmu risinājumu. |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regulā (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | P | **Vērtējums ir „Jā”**, ja projekta iesnieguma 5.sadaļā norādītie informatīvie un publicitātes pasākumi atbilst Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006”nosacījumiemun Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajiem nosacījumiem, t.i.:  finansējuma saņēmējs norāda konkrētas publicitātes prasības:   1. Visos informācijas un komunikācijas pasākumos, ko organizē atbalsta saņēmējs, tiek atzīts atbalsts, kas saņemts no fondiem darbības veikšanai:  * izvietojot Eiropas Savienības emblēmu kopā ar atsauci uz Eiropas Savienību saskaņā ar tehniskajiem parametriem, kas noteikti īstenošanas aktā, kuru Eiropas Komisija pieņēmusi atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013 115. panta 4.punktam; * norādot fondu vai fondus, kas atbalsta darbību.   + 1. Darbības īstenošanas laikā atbalsta saņēmējs informē sabiedrību par atbalstu, kas saņemts no fondiem atbalsta saņēmēja tīmekļa vietnē, ja tāda ir, publicējot īsu un ar atbalsta apjomu samērīgu aprakstu par darbību, tostarp tās mērķiem un rezultātiem, un uzsverot no Eiropas Savienības saņemto finansiālo atbalstu. Kā arī viegli redzamā vietā, piemēram, pie ēkas ieejas, izvietojot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no Savienības viegli redzamā vietā, piemēram, pie ēkas ieejas, izvietojot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no Savienības.     2. Nodrošina, lai personas, kas piedalās darbības īstenošanā, būtu informētas par šo finansējumu. Ikvienā dokumentā, kas attiecas uz darbības īstenošanu un kas paredzēts sabiedrībai vai dalībniekiem, tostarp jebkurā dalības sertifikātā vai citā sertifikātā, iekļauj paziņojumu par to, ka darbības programmu atbalstījis fonds vai fondi.   Norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas īstenos, cik bieži), īstenošanas periods (piemēram, visu projekta īstenošanas laiku, konkrētus ceturkšņus), kā arī pasākumu skaits.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt informācijas un publicitātes pasākumus, to aprakstu vai īstenošanas periodu. |
| 1.17. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir „Jā”,** ja projekta iesnieguma 2.4.punktā:   * ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; * sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; * katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); * katram riskam ir norādīti plānotie un ieviešanas procesā esošie riska novēršanas/mazināšanas pasākumi, t.sk., raksturojot to īstenošanas biežumu un atbildīgos; * veikta risku analīze ir pilna, t.i. identificēti visi ar projekta īstenošanu saistītie riski, un norādītie risku novēršanas/mazināšanas pasākumi ir pietiekami risku vadībai.   Ja projekta iesniegums neatbilst visām minētajām prasībām, **vērtējums ir** „**Jā, ar nosacījumu**”, izvirza atbilstošu nosacījumu papildināt risku uzskaitījumu un to aprakstu, norādīt to ietekmi un iestāšanās varbūtību, kā arī noteikt vai precizēt risku novēršanas/mazināšanas pasākumus. |
| 1.18. | Projekta iesniegumā norādītā mērķa grupa atbilst MK noteikumos par specifiskā atbalsta mērķa īstenošanu noteiktajam. | P | **Vērtējums ir „Jā”**, ja projekta iesnieguma 1.4.punktā norādītā mērķa grupa atbilst MK noteikumu par specifiskā atbalsta mērķa īstenošanu 6.punktā noteiktajam – ārstniecības un ārstniecības atbalsta personāls, sociālā darba speciālisti un farmaceitiskās aprūpes pakalpojumu sniedzēji.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt mērķa grupas uzskaitījumu. |
| 1.19. | Projekta iesniegumā tiek identificētas mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa īstenošanu noteiktajam. | P | **Vērtējums ir „Jā”**, ja projekta iesnieguma 1.3.punktā ir identificētas mērķa grupas vajadzības un risināmās problēmas un tās atbilst MK noteikumos noteiktajam.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt mērķa grupas vajadzību un risināmo problēmu aprakstu. |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P) | **Skaidrojums atbilstības noteikšanai** |
|
| 2.1. | Projektā plānota un aprakstīta sinerģija un demarkācija ar citu valsts, ārvalstu un Eiropas Savienības finanšu atbalsta instrumentiem | P | **Vērtējums ir „Jā”**, ja:   * projekta iesnieguma 1.3. un 2.5.sadaļā ir norādīts, ka tiek plānota, un ir aprakstīta projekta sinerģija un demarkācija ar specifiskajiem atbalsta mērķiem Nr., 9.2.1.[[1]](#footnote-2), 2.2.1.[[2]](#footnote-3), 8.4.1.[[3]](#footnote-4) un 9.2.2.[[4]](#footnote-5), ja attiecināms, un pārējiem Veselības ministrijas pārziņā esošajiem specifiskajiem atbalsta mērķiem, t.sk.; * projekta iesnieguma 1.3. un 2.5.sadaļā ir norādīts, ka tiek plānota, un ir aprakstīta projekta demarkācija ar LM pārziņā esošā 9.2.1.SAM pasākuma 9.2.1.1. "Profesionālā sociālā darba attīstība pašvaldībās" (turpmāk - 9.2.1.1.pasākums) ietvaros plānotajām apmācību aktivitātēm sociālajiem darbiniekiem, nodrošinot apmācības par šādiem jautājumiem 1) Veselības speciālistiem (ģimenes ārstiem u.c.) - apmācības par komunikācijas/sadarbības (t.sk. informācijas nodošanu)  uzlabošanu, pilnveidošanu ar sociālajiem dienestiem, sociālā darba speciālistiem; 2)  Sociālā darba speciālistiem - par piedāvātajiem informācijas veselības aprūpes pakalpojumiem, aktualitātēm veselības aprūpes jomā; 3) Sociālā darba speciālistiem- specifisko prasmju attīstīšana darbā ar psihiski slimām personām, kam jau ir noteikta  diagnoze, kā arī kam vēl nav uzstādīta diagnoze (pirms veselības speciālista - ārsta utml.) izdota slēdziena; * projekta iesnieguma 1.3. un 2.5.sadaļā ir norādīts, ka tiek plānota, un ir aprakstīta projekta sinerģija un demarkācija ar VARAM pārziņā esošā 2.2.1.SAM ietvaros īstenojamajām aktivitātēm e-veselības jomā, t.sk., apmācības, kas tiek īstenotas SAM 2.2.1.ietvaros, nevar tikt finansētas SAM 9.2.6.ietvaros. * projekta iesnieguma 1.3. un 2.5.sadaļā ir norādīta sinerģija ar Eiropas Komisijas trešā Savienības rīcības programma veselības jomā 2014. – 2020.gadam, ja attiecināms.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu |
| 2.2. | Projekta ietekme uz valsts un pašvaldību budžetiem ir ņemta vērā un ir pieņemama, kā arī ir identificēta nepieciešamā rīcība finansējuma piesaistei | P | **Vērtējums ir „Jā”**, ja:   * projekta iesnieguma 1.3.sadaļā norādītās problēmas risinājuma aprakstā ir noteikts, ka īstenojot apmācību pasākumus, tiks izvērtēta un ņemta vērā projekta ietekme uz valsts un pašvaldību budžetiem, tā ir pieņemama, kā arī ir identificēta nepieciešamā rīcība finansējuma piesaistei, ja attiecināms. Šī kritērija izpratnē ietekme uz valsts un pašvaldību budžetiem ir pieņemama, ja projekta iesniegumā minēto apmācību pasākumu īstenošanai nepieciešamais finansējums ir identificēts un nosedz definēto pasākumu īstenošanai nepieciešamās izmaksas.; * projekta iesnieguma 6.1.sadaļā ir aprakstīts projektā sasniegto rezultātu uzturēšanas pēc projekta sasniegšanas finansēšanas mehānisms, ja attiecināms.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumus. |
| 2.3. | Projekta iesniegumā ir aprakstīts, kā tiks nodrošināta tādu pasākumu īstenošana, kas uzlabos veselības aprūpes pakalpojumu pieejamību teritoriālās atstumtības riskam pakļautajiem iedzīvotājiem | P | **Vērtējums ir „Jā”**, ja:   * projekta iesnieguma 1.4.sadaļā ir aprakstīts, kā apmācību rezultātā tiks nodrošināta veselības aprūpes pakalpojumu pieejamības uzlabošana teritoriālās atstumtības riskam pakļautajiem iedzīvotājiem.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.4. | Projekta iesniegumā ir aprakstīts mehānisms, kā notiek biedrību un nodibinājumu iesaiste mērķa grupas apmācību plānošanā un uzraudzībā, t.sk. attiecībā uz interešu konflikta novēršanu saistībā ar ekspertu iesaisti lēmumu pieņemšanā par veicamajām apmācībām un dalību apmācību pakalpojuma sniegšanā | P | **Vērtējums ir „Jā”**, ja:   * projekta iesnieguma 1.3.sadaļā ir aprakstīts mehānisms, kā notiks, biedrību un nodibinājumu iesaiste mērķa grupas apmācību plānošanā, novērtēšanā un uzraudzībā. * projekta iesnieguma 1.3.sadaļā ir aprakstīts mehānisms, kā tiks nodrošināta interešu konflikta novēršana saistībā ar ekspertu iesaisti lēmumu pieņemšanā par veicamajām apmācībām un dalību apmācību pakalpojuma sniegšanā .   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.5. | Projekta iesniegumā ir aprakstīts, kā tiks izmantota 2007.-2013.gada plānošanas periodā īstenoto pasākumu ietvaros gūtā pieredze attiecībā uz tālākizglītības aktivitātēm veselības jomā | P | **Vērtējums ir „Jā”**, ja:   * projekta iesnieguma 1.3.sadaļā ir aprakstīts, kā tiks izmantota 2007.-2013.gada plānošanas periodā īstenoto pasākumu ietvaros gūtā pieredze attiecībā uz tālākizglītības aktivitātēm veselības jomā, t.sk., kā tiks nodrošināta iepriekšējā periodā uzkrātā pieredze un izmantotie principi, apmācību materiāli un mācību programmas, kā arī izstrādātā mājas lapa www.talakizglitiba.lv.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.6. | Projekta iesniegumā ir aprakstīts, kā tiks nodrošināta projekta apmācību kvalitātes kontrole | P | **Vērtējums ir „Jā”**, ja:   * projekta iesnieguma 1.3.sadaļā ir aprakstīts projekta apmācību kvalitātes kontroles mehānisms.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.7. | Projekta iesniegumā ir aprakstīts mehānisms, kā tiks nodrošināta ekspertu ar atbilstošu kvalifikāciju iesaistes nodrošināšana apmācību efektivitātes uzlabošanai, daudzveidojot zināšanas un uzkrājot arī citu valstu pieredzi | P | **Vērtējums ir „Jā”**, ja:  projekta iesnieguma 1.3.sadaļā ir aprakstīts mehānisms, kā tiks nodrošināta ekspertu ar atbilstošu kvalifikāciju iesaistes nodrošināšana apmācību efektivitātes uzlabošanai, daudzveidojot zināšanas un uzkrājot arī citu valstu pieredzi, t.sk.   * ir aprakstīts, ka tiks izstrādāta kārtība, kādā tiek atlasīti attiecīgie eksperti, nodrošinot caurspīdīgu un godīgu ekspertu atlases procesu, kas nodrošina kvalitatīvu 9.2.6.SAM īstenošanu..   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.8. | Projekta iesniegumā ir aprakstīts, kā tiks nodrošināta apmācību pieejamība visā Latvijas teritorijā, kā arī aprakstīts mehānisms, kā tiks nodrošināta apmācību caurspīdīga un godīga pieejamība ieinteresētajiem | P | **Vērtējums ir „Jā”**, ja:   * projekta iesnieguma 1.3.sadaļā ir aprakstīts mehānisms, kā tiks nodrošināta apmācību pieejamība visā Latvijas teritorijā, kā arī aprakstīts mehānisms, kā tiks nodrošināta apmācību pieejamība plašam interesentu lokam, t.sk.  1. aprakstīta plānotā rīcība attiecībā uz mobilitātes pabalstiem (ietverot transporta izdevumus un izdevumus par naktsmītni apmācību laikā); 2. aprakstīta plānotā rīcība attiecībā uz interesentu loku, kas pārstāv plašu mērķauditoriju.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.9. | Projekta iesniegumā ir aprakstīts, kā paredzēts noteikt vienotus nosacījumus pieredzes apmaiņas aktivitātei, izvērtējot apmācību efektivitāti | P | **Vērtējums ir „Jā”**, ja:  projekta iesnieguma 1.3.sadaļā ir aprakstīts, kā paredzēts noteikt vienotus nosacījumus pieredzes apmaiņas aktivitātei, izvērtējot apmācību efektivitāti.  Projekta iesniegumā ir aprakstīta plānotā rīcība attiecībā uz kārtību, kuru sagatavo finansējuma saņēmējs un saskaņo ar konsultatīvo darba grupu, attiecībā uz procesu, kādā tiek organizētas pieredzes apmaiņas aktivitātes, t.sk. apmācību efektivitātes nodrošināšanas kontekstā.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.10. | Projekta iesniegumā ir aprakstīts mehānisms, kā tiks vērtēts apmācību programmu un apmācību realizācijas iepirkuma organizēšanas veids, lai nodrošinātu kvalitatīvu apmācību īstenošanu | P | **Vērtējums ir „Jā”**, ja:   * projekta iesnieguma 1.3.sadaļā ir aprakstīts mehānisms, kā tiks vērtēts apmācību programmu un apmācību realizācijas iepirkuma organizēšanas veids, lai nodrošinātu kvalitatīvu apmācību īstenošanu, t.sk. aprakstīts, vai mācību programmu ar attiecīgo apmācību realizāciju plānots īstenot kā vienotu iepirkumu, aprakstot, kā izvēlētā pieeja veicina apmācību kvalitāti.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.11. | Projekta iesniegumā ir aprakstīts, kā tiks nodrošināta cilvēkresursu apmācību plāna izstrāde un tā atbilstība nozares plānošanas dokumentiem, kā arī, ir aprakstīts mehānisms, kā tiks nodrošināta apmācību atbilstība cilvēkresursu apmācību plānam | P | **Vērtējums ir „Jā”**, ja:   * Projekta iesnieguma 1.3.sadaļā ir aprakstīta Cilvēkresursu plāna izstrāde un aktualizācija, tā saskaņošanas un aktualizācijas kārtība, kā arī aprakstīts, kā tiks nodrošināta apmācību atbilstība cilvēkresursu apmācību plānam.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |

|  |  |  |  |  |  |
| --- | --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Vērtēšanas sistēma** | | |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| 3.1. | Projekta iesniegumā paredzēti risinājumi mērķauditorijas informētības nodrošināšanai par projektā īstenotajiem pasākumiem | 3.1.1. paredzēts izmantot precīzi definētus, mērķauditorijai atbilstošākos komunikāciju kanālus un metodes informēšanai par pieejamajiem atbalsta pasākumiem ārstniecības personām un tie ir pietiekami SAM mērķa un uzraudzības rādītāju sasniegšanai - 5; | 5 | 2 | **Apakškritēriju piemēro un 5 punktus piešķir**, ja projekta iesnieguma 1.4.punktā ir paredzēti risinājumi mērķauditorijas informētības nodrošināšanai par projektā īstenotajiem pasākumiem, proti ir paredzēts izmantot precīzi definētus, mērķauditorijai atbilstošākos komunikāciju kanālus un metodes informēšanai par pieejamajiem atbalsta pasākumiem |
| 3.1.2. paredzēti informēšanas pasākumi, kas ir vērsti uz konkrēto mērķauditoriju, ņemot vērā tās dažādo profilu un vajadzības, sniegts vispārējs skaidrojums par mērķauditorijai pieejamiem komunikācijas kanāliem un informācijas avotiem un tie ir pietiekami SAM mērķa un uzraudzības rādītāju sasniegšanai - 2; | **Apakškritēriju piemēro un 2 punktus piešķir**, ja projekta iesnieguma 1.4.punktā ir paredzēti risinājumi mērķauditorijas informētības nodrošināšanai par projektā īstenotajiem pasākumiem, proti ir paredzēti informēšanas pasākumi, kas ir vērsti uz konkrēto mērķauditoriju, ņemot vērā tās dažādo profilu un vajadzības, sniegts vispārējs skaidrojums par mērķauditorijai pieejamiem komunikācijas kanāliem un informācijas avotiem |
| 3.1.3. nav sniegts skaidrojums, kā tiks nodrošināta mērķauditorijas informētība vai paredzēti vispārīgi informēšanas pasākumi, kas nav tieši vērsti uz konkrēto mērķauditoriju un tās vajadzībām – 0. | **Apakškritēriju piemēro un 0 punktus piešķir**, ja projekta iesnieguma 1.4.punktā nav sniegts skaidrojums, kā tiks nodrošināta mērķauditorijas informētība vai paredzēti vispārīgi informēšanas pasākumi, kas nav tieši vērsti uz konkrēto mērķauditoriju un tās vajadzībām |
| Ja vērtējums ir zemāks par 2 punktiem, t.i. 0 – 1 punkts, projekta iesniegumu novērtē ar „**Jā, ar nosacījumu**” un izvirza nosacījumu nodrošināt atbilstību 3.1.kvalitātes kritērijam. | | | | | |
| 3.2. | Projektā paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, personu ar invaliditāti tiesības un iekļaušana, nediskriminācija vecuma un etniskās piederības dēļ) ievērošanu | 3.2.1.darbības veicina dzimumu līdztiesību - 1 | 4 | 2 | **Vērtējums ir „Jā”, ja projekta iesniegumā ir sniegts pamatojums, ka tiks nodrošināti vienlīdzīgu iespēju princips un tiks īstenotas specifiskas darbības, kas veicina:**  **a) dzimumu līdztiesību,**  **b) personu ar invaliditāti tiesību ievērošanu un iekļaušanu,**  **c) nediskrimināciju vecuma dēļ un etniskās piederības dēļ.**  Piemēram:  - Veselības un sociālās jomas cilvēkresursu apmācību saturā tiks integrēti vienlīdzīgu iespēju aspekti - dzimumu līdztiesība, invaliditāte, vecums vai etniskā piederība un citi diskriminācijas veidi;  - Mācību materiāli būs pieejami arī elektroniski, nodrošinot iespēju  personām ar redzes invaliditāti veikt materiāla tālummaiņu;  - Projekta vadība, apmācību un informēšanas pasākumi u.c. projekta darbības tiks īstenotas pielāgotās telpās personām ar invaliditāti, nodrošinot  nepieciešamo aprīkojumu iekļūšanai telpās un pielāgotas informācijas  tehnoloģijas, ja tas ir nepieciešams.  Ja projekta iesniegumā norādītā informācija neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu un papildināt projekta iesniegumu ar informāciju par horizontālā principa “Vienlīdzīgas iespējas” ievērošanu. |
| 3.2.2. darbības veicina personu ar invaliditāti tiesību ievērošanu un iekļaušanu - 1 |
| 3.2.3. darbības veicina nediskrimināciju vecuma dēļ - 1 |
| 3.2.4. darbības veicina nediskrimināciju etniskās piederības dēļ – 1 |
| 3.2.5. darbības neveicina horizontālā principa „Vienlīdzīgas iespējas” ievērošanu - 0 |
| Ja vērtējums ir zemāks par 2 punktiem, t.i. 0 – 1 punkts, projekta iesniegumu novērtē ar „**Jā, ar nosacījumu**” un izvirza nosacījumu nodrošināt atbilstību 3.2.kvalitātes kritērijam. | | | | | |
| 3.3. | Projektā paredzēts sasniegt iznākuma rādītāju „Veselības un sociālās aprūpes jomā strādājošās personas, kuras saņēmušas ESF atbalstītās apmācības veselības jomā” šādā apmērā | Līdz 34 999 - 0 | 3 | 1 | **Vērtējums ir „Jā”, ja**   1. **1 punkts tiek piešķirts, ja** projekta iesnieguma 1.6.1.sadaļā norādītā mērķa vērtība ir 35 000 – 38 499. 2. **2 punkti tiek piešķirti, ja** projekta iesnieguma 1.6.1..sadaļā norādītā mērķa vērtība ir 38 500 – 42 349. 3. **3 punkti tiek piešķirti, ja** projekta iesnieguma 1.6.1.sadaļā norādītā mērķa vērtība ir 42 350 – 46 858.   Ja projekta iesniegumā 1.5.sadaļā norādītā mērķa vērtība ir zem 34 999, tad norādītā informācija neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu un papildināt projekta iesniegumu |
| 35 000 – 38 499 - 1 |
| 38 500 – 42 349 - 2 |
| 42 350 – 46 858 - 3 |
| Ja vērtējums ir zemāks par 1 punktu, t.i. 0 punkti, projekta iesniegumu novērtē ar „**Jā, ar nosacījumu**” un izvirza nosacījumu nodrošināt atbilstību 3.3.kvalitātes kritērijam. | | | | | |

Piezīmes:

P – kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu.

1. Labklājības ministrijas pārziņā esošais specifiskā atbalsta mērķa 9.2.1. „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" pasākums 9.2.1.1. "Profesionālā sociālā darba attīstība pašvaldībās" [↑](#footnote-ref-2)
2. Vides aizsardzības un reģionālās attīstības ministrijas pārziņā esošo specifisko atbalsta mērķi nr.2.2.1. „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību”. [↑](#footnote-ref-3)
3. Izglītības un zinātnes ministrijas pārziņā esošais specifiskais atbalsta mērķis nr. 8.4.1. „Pilnveidot nodarbināto personu profesionālo kompetenci” [↑](#footnote-ref-4)
4. Labklājības ministrijas pārziņā esošais specifiskā atbalsta mērķa 9.2.2."Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" pasākums 9.2.2.1."Deinstitucionalizācija" [↑](#footnote-ref-5)